OpenLLM-France/wikimedia huggingface dataset:
# Félix Ayo

Félix Ayo (Sestao, 1933ko uztailaren 1a - Erroma, 2023ko irailaren 24a) bizkaitar biolin-jotzaile ezaguna izan zen. Nazioarteko artista izan zen.

## Ibilbidea

Bilboko kontserbatorioan hasi zen musikari bezala prestatzen eta hamalau urterekin titulazioa lortu zuen, Biolin eta Ganbera Musikako Karrera Amaierako Lehen Sari Berezia jasota. Hamasei urte zituela, Ibañez de Betolaza lehiaketa irabazi zuen Bilbon, ikasketak hobetzeko beka batekin batera. Horri esker, Parisen, Sienan eta Erroman ikasi zuen. Bere ibilbidean, biolin-bakarlaria, zuzendaria eta Erromako Santa Cecilia Akademiako hobekuntza-ikastaroetako irakaslea izan zen; halaber, Kanadan, Australian, Danimarkan, Ameriketako Estatu Batuetan, Estatu espainolean, Italian, Alemanian eta Japonian eskolak eman zituen eta munduko biolin-lehiaketa garrantzitsuenetako batzuen epaimahaikide izan zen.
1952an, I Musici taldean sartu zen eta horretako lehen biolin bakarlaria izan zen hamasei urtez. 1970ean, Quartetto Beethoven di Roma sortu zuen. Accademia Nazionale di Santa Cecilian irakaslea, Preis der Schallplattenkrítik (hirutan) eta Grand Prix du Disque sariak lortu zituen.
1981ean Emma Jiménez piano-jotzaile sestaoarrarekin bikote bat osatu zuen.

## Diskografia hautatua

* Tomaso Albinoni: Concerts del op. 9 (1.4.6.7.10 i 12) - I Musici
* Antonio Vivaldi: Concertos La Cetra op. 9 i Il cimento dell’armonia i dell’invenzione, op. 8 - I Musici

## Erreferentziak

* ↑ Rubio, Andrés F.. (1987-12-30). «Félix Ayo, un violinista condenado a 'Las cuatro estaciones'» El País.
* ↑ «Felix Ayo biolinista sestaotarra zendu da 90 urte zituela» gara 2023-9-26 (Noiz kontsultatua: 2023).
* ↑ https://www.naiz.eus/eu/info/noticia/20230926/felix-ayo-biolinista-sestaoarra-zendu-da-90-urte-zituela
* Datuak: Q177926
# Félix Balboa

Félix Balboa Lezaun (Bilbo, 1968) advaita adarreko monje hindua da, Vedānta Yoga eskola bateko zuzendaria.
Amarekin batera hinduismoa ezagutu eta, hemeretzi urte zituela, Swami Ritajananda Maharaj maisua ezagutu zuen. Indian monje bilakatu eta penintsulara itzuli zen. H.H. Swami Rameshwarananda Giri Maharaj izena hartu zuen. Extremadurako Sierra de Gatan monasterio bat ezarri du.

## Erreferentziak

* ↑ (Gaztelaniaz) «Empiezan a construir en Gata un campus espiritual» Hoy.es 2016-10-01.
* ↑ (Gaztelaniaz) 20Minutos. «Vídeo: Vara inaugura el Campus PHI, "ejemplo de futuro"» 20minutos.es - Últimas Noticias (Noiz kontsultatua: 2018-09-18).
* Datuak: Q30107413
# Félix Bergèze

Félix Bergèze (Bokale, 1914ko urtarrilaren 11 - Carcasona, 2003ko irailaren 22a) lapurtar errugbilaria izan zen, errugbi XV. modalitatean erdiko moduan aritzen zena.

## Ibilbidea

* 19??-1935: Boucau Tarnos Stade
* 1935-19??: Aviron Bayonnais
* 1942-19??: AS Carcassonne

## Kanpo estekak

* Datuak: Q3092371
# Félix Candela

Félix Candela (Madril, Espainia, 1910eko urtarrilaren 27a - Estatu Batuak, 1997ko abenduaren 7a) arkitekto eta ingeniari espainiar-mexikarra izan zen.

## Biografia

Errepublikaren alde borrokatu zen Espainiako Gerra Zibilean, kapitain-kargua zuela, eta gudua amaitzean erbestera alde egin behar izan zuen. Mexikon nazionalizatu zen, 1941ean. Ondoren, 70eko hamarkadan, Ameriketako Estatu Batuetara jo zuen, eta hango herritartasuna eskuratu zuen, 1978an.
Hormigoi armatuzko estalki ahalik eta meheenak nola egin izan zuen ikergai bizitza osoan. Ekarpen handiena, berriz, paraboloide hiperbolikoetan oinarritutako arrautza-oskolaren formako egiturak ditu, arkitekturan eraginkortasun handia dutenak.
Hauek dira Candelaren eraikin nagusiak: Mexikoko Unibertsitateko Izpi Kosmikoen laborategia (1952), ­horren hormigoizko estalkiak 15 mm-ko lodiera du­; Mexikoko La Milagrosa eliza (1953); Xochimilcoko Los manatiales jatetxea (1958); eta Mexikoko 1968ko Olinpiar Jokoetarako, beste bi arkitektorekin batera, eginiko Kirolen Jauregia.
Bere azken lana egiten ari zela (Valentziako L'Oceanogràfic akuario erraldoia), bihotz-gaixotasun baten ondorioz, Valentzia utzi eta Estatu Batuetara joan behar izan zuen. Han hil zen 1997ko abenduan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q704609
* Multimedia: Félix Candela / Q704609
# Gabonetako girlanda

Gabonetako girlanda Eguberrietan etxeak eta, bereziki, Gabonetako zuhaitza dekoratzeko erabiltzen den girlanda distiratsu mota bat da. Normalki, soka luze bat izaten da, plastiko biziko hariz inguratuta, adarrei lotzen eta inguratzen zaiona, itxura irregularra emanez.
Hasiera batean zilarrarekin egiten zen, geruza oso finekin. Nurembergen 1610ean jada existitzen zen.

## Erreferentziak

* ↑ «Christmas History Tinsel» www.christmascarnivals.com (Noiz kontsultatua: 2021-12-22).

## Kanpo estekak

* Datuak: Q1707568
* Multimedia: Tinsel / Q1707568
# Gabonetako su-etena

Gabonetako su-etena (alemanez: Weihnachtsfrieden; frantsesez: Trêve de Noël) 1914ko Gabonetan, Lehen Mundu Gerran Alemaniako Inperioaren soldaduen eta britaniar soldaduen artean egon zen su-eten ez ofiziala izan zen.

## Gertaerak

1914ko abenduan, Ypresen (Belgika), soldadu alemaniarrak, bestean ingelesak, frantziarrak eta belgikarrak, lubaki gerran ari ziren. Ipar Itsasoaren eta Suitzako mugaren arteko frontea geldirik zegoen, ez atzera ez aurrera. Bazirudien alemaniarrek aurrera egingo zutela, baina orduan Parisko 6.000 taxik 30.000 soldadu eraman zituzten frontera, indarrak orekatzeko.
Ypreseko zelaiak izoztuta zeuden, eta lubakien arteko gorpuak elurrak estalita. Ez ziren ausartzen hildako gazteen arrastoen bila joaten, etsaien tiroen beldur. Gerra Handia abuztuan hasi zen. Gabon eguneko goizaldean alde bietako soldaduak beren armak lurrean uzten hasi ziren. Une horretan bertan idatzitako kartoizko kartelak erakusten hasi ziren hainbat hizkuntzatan: “Merry X-Mas” zioten batzuek, “Frohe Weihnachten” besteek, edo “We not fight, you no fight”.
Batzuek lubakia utzi zuten eta inork ez zien tiro egin. Berehala beste guztiak irten ziren. Lehenik, hantxe botata hainbat astez egondako gorpuak ehortzi zituzten denek batera. Iluntzean Gabonetako pinu modukoak prestatu zituzten, argi eta guzti, eta gabon kantak abesten aritu ziren, bakoitza bere hizkuntzan. Biharamunean, Eguberri egunean, opariak trukatu zituzten, familiaren argazkiak erakutsi zizkioten elkarri eta bi egun lehenago gudu zelaia zena, futbol zelai bihurtu zuten zenbait orduz.
Batzuk besteen lubakietara joan ziren, elkarrekin jateko, edateko edo kartetan eta xakean jokatzeko. Ofizial asko ere elkartu ziren eta berehala erabakia adostu zuten gerra amaitu zela. Baina bulegoetan hori ez zuten onartu eta biharamunean, bakoitza bere lubakian, elkarri tiroka aritu ziren berriro .

## Erreferentziak

* 1 2 3 4 Irazustabarrena, Nagore. (2009-12-27). «1914ko Gabonetako miraria» Argia CC-BY-SA lizentzia.

## Kanpo estekak

* Datuak: Q163730
* Multimedia: Christmas Trick 2014 / Q163730
# Gabongo estuarioa

    Artikulu hau estuarioari buruzkoa da; beste esanahietarako, ikus «Gabon (argipena)».
Gabongo estuarioa edo Gabon ibaia Afrikako herrialde horren mendebaldean dagoen estuario luzea da, Gineako golkoko sarrera sakon bat dena. Estuarioak 65 kilometro inguruko luzera eta 14 kilometro inguruko zabalera du. Libreville hiriburuak portu handi bat du estuarioaren iparraldeko ertzean, Komo ibaiaren eta Ebe ibaiaren urak biltzen dituena.
1470eko hamarkadan eskualdea esploratu zuten nabigatzaile portugaldarrek, bere forma zela eta, gabão (euskaraz: «soingaineko») bataiatu zuten, eta luzaroan Afrikako mendebaldeko kostaldeko porturik onena izan zen.

## Erreferentziak

* ↑ (Ingelesez) Encyclopaedia Britannica. Gabon Estuary. .

## Kanpo estekak

* Datuak: Q3503114
# Gabongo bandera

Gabongo bandera 1960an onartu zen eta tamaina bereko hiru errenkada horizontalez osatuta dago. Goiko errenkadaren kolorea berdea da, herrialdeak daukan landarediaren erakusgarri, horiak eguzkia ordezkatzen du eta behean dagoen urdinak Ozeano Atlantikoaren kolore bera du. 1959tik 1960rarte banderan marra horia txikiagoa zen eta Ekuatorea ordezkatzen zuen.

## Kanpo estekak

* Datuak: Q101769
* Multimedia: National flag of Gabon / Q101769
# Gaborone

Gaborone (tswaneraz χabʊˈrʊnɛ eta ingelesez ˌɡæbəˈroʊniː ahoskatua) Botswanako hiriburua eta hiri handiena da, herrialdeko hegoaldean kokatutakoa Hegoafrikarekiko mugan. Bere biztanleei gaboronetar diete eta, 2011ko erroldaren arabera, 231.626 ziren (herrialdeko biztanleriaren %10a)

## Klima

Datu klimatikoak (Gaborone) :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Erregistraturiko tenperatura maximoa (°C) | 39 | 40 | 39 | 37 | 33 | 29 | 28 | 33 | 39 | 38 | 40 | 39 | 40 |
| Batez besteko tenperatura maximoa (°C) | 31 | 30 | 29 | 26 | 23 | 21 | 21 | 24 | 27 | 29 | 30 | 30 | 26.8 |
| Batez besteko tenperatura (ºC) | 27 | 26 | 24 | 21 | 18 | 14 | 14 | 17 | 21 | 24 | 25 | 26 | 21.4 |
| Batez besteko tenperatura minimoa (°C) | 22 | 21 | 19 | 16 | 12 | 7 | 7 | 11 | 15 | 18 | 20 | 21 | 15.8 |
| Erregistraturiko tenperatura minimoa (°C) | 14 | 13 | 11 | 0 | -1 | -1 | -2 | 0 | 5 | 7 | 8 | 11 | -2 |
| Pilatutako prezipitazioa (mm) | 97 | 84 | 71 | 41 | 13 | 5 | 3 | 5 | 15 | 43 | 66 | 89 | 526 |
| Prezipitazio egunak (≥ 1 mm) | 7 | 5 | 4 | 3 | 1 | 0 | 0 | 1 | 1 | 4 | 6 | 8 | 40 |
| Iturria: ||||||||||||||

## Herri eta hiri senidetuak

* Burbank, AEB
* Zhejiang, Txina
* Västerås, Suedia
* Sorong, Indonesia

## Erreferentziak

* ↑ Euskaltzaindia. (PDF) 38. arauaː Munduko estatu-izenak, herritarren izenak, hizkuntza ofizialak eta hiriburuak. .
* ↑ http://www.weatherbase.com/weather/weatherall.php3?s=44286&refer=&cityname=Gaborone-South-East-Botswana&units=metric Weatherbase

## Kanpo estekak

* Datuak: Q3919
* Multimedia: Gaborone / Q3919
# Gabonetako ikuskizuna

Gabonetako ikuskizuna (gaztelaniaz, Acto para la Nochebuena) Pedro Ignazio Barrutia arabarrak 1750 inguruan idatzitako antzezlana da.
1897an argitaratu zuen lehenengo aldiz Resurreccion Maria Azkuek, Euskalzale aldizkarian, Juan Carlos Guerrak haren eskuetan eskuizkribuaren kopia bat ipini ondoren. Ia mende bat geroago Gabriel Arestik antzezlan honen literatur balioa aldarrikatu zuen, eta urte batzuk igarota Arabako Foru Aldundiak berriro argitara eman zuen 1983an. Gaur egun ere modu irekian irakur daiteke.interneten

## Forma

Itxurari dagokionez, ekitaldi bakarreko antzezlan honetan elkarrizketak mendebaleko euskaraz idatzita daude eta tarteka hika erabiliz, egilea Aramaion jaio eta Arrasaten bizi izan baitzen. Hala ere, zatien arteko azalpenak emateko gaztelaniaz erabili zituen egileak, bai eta pertsonaia batzuei izenak emateko ere.
Bestela, bertsotan antolatuta dago, neurri bat baino gehiago erabiliz.

## Edukia

Ekintza Jesukristoren garaiko Betleemen eta XVIII. mendeko Arrasaten gertatzen da, tartekatuz, pertsonaiak alde batetik Virgen, San José, Angel, Luzifer, Asmodeo eta Berzebu izanda, eta bestetik Ministro, Gracioso, Tomás, Chato, Mari Gabon, Lorenzo, Beltrán, Aricha, Aseginzoro eta Gabriel.
Hain zuzen ere kritikoen ustez, bikoiztasun-joko hau da obrari originaltasun eta berezitasuna ematen diona.
Azkenik, ekitaldi bakar honetan hiru zate bereiz daitezke:
* Lehenean, planteamendua adierazten da.
* Bigarrenean, bekatuaz eta bekatariez gogoeta egiten da.
* Hirugarrenean, bekatariaren konbertitzea erakusten da.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak.
* ↑ Klasikoen Gordailua.

## Ikus, gainera

* Euskal Herriko antzerkia
* Euskarazko liburu ezagunen zerrenda

## Kanpo estekak

* Gabonetarako ikuskizuna. Klasikoen Gordailua
* Datuak: Q12258072
# Gabota

Gabota Frantziako antzinako dantza da, XVI. mendearen ingurukoa eta Gap eskualdean sortua (gavot zuten izena eskualde horretako biztanleek, eta hortik datorkio izena).
Luis XVI.a Frantziakoaren garaian toki askotara hedatu, eta oso ezaguna egin zen. Suite barrokoetan erabili izan zen.
XX. mendean egindako gabota aipagarri batzuk: Prokofieven Classical symphony lanekoa eta Schoenbergek hari-orkestrarentzat idatzitako suitekoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q215742
* Multimedia: Gavotte / Q215742
# Gaboñu

Gaboñu edo Artia Elgeako mendilerroan dagoen mendietako bat da, mendilerro honen ekialdeko muturrean dagoena Araba eta Gipuzkoa artean. Bere garaiera, 1.175 metrokoa da, eta, beraz, mendilerro honetako bigarren mendirik garaiena da, Aumategiren ondoren.
Mendi honen beste izen batzuk Gabaño eta Aznabartza dira.

## Irispideak

Bideetako bat Arantzazuko Santutegitik abiatzen da (Ordu 1 eta 45 minutu). Hemendik, lehenik, Arantzazuko labarraren oineraino jaitsi behar da. Ondoren, hormigoizko bidea jarraitu behar da, mendebalderantz, handik gutxira, bide hori utzi eta ezkerretarantz, Azpilloste leporaino iristeko. Hemendik hegoaldera jarraituz, Gainlabur lepora iristen da, Urkilla mendilerroan dagoen izen bereko mendiaren ondoan. Behin hona heldu ondoren, Keixtui-gaina mendiaren tontorra inguratu behar da, Eiziertako lepora iristeko. Hemen, parke eolikoko bideak atzean utzi eta tontorrera daroan muinoa igo behar da.
Beste bide bat, Barriatik doa (Ordu 1 eta 45 min.). Toki honetan, XII.-XIII. mendeko zistertar monasterio bat dago, orain, aterpetxe bihurtuta dagoena. Herrixka honen amaieran, Baltiako baserriak daude. Hauen ondotik abiatzen den bidea jarraituz, beti mendia bistan dagoela segitu beharko da, Los Segundosen, hesi bat igaroz. Gorago, Baltiako Eskortaren hondakinak igaroko dira, eta bidea belartsu bihurtuko da, muino luzanga bat igarotzen den heinean. Azkenik, mendia zelairik zelai igo behar da, tontorreraino, bi aldiz, Elgeako Parke Eolikoko bideak igaroz.
Azkenik, beste ohiko bide bi Larreatik (Ordu 1 eta 45 min.) eta Arriolatik abiatzen dira.

## Ondasun nabarmenak

Mendilerroaren beste toki batzuetan bezala, mendi honen inguruan ere monumentu megalitikoak kus daitezke, besteak beste Gallerdi izeneko tumulua eta baita zutarri handi bat ere.

## Ikus, gainera

* Arabako mendien zerrenda
* Gipuzkoako mendien zerrenda

## Kanpo estekak

* Datuak: Q12258074
# Fuad II.a Egiptokoa

Fuad II.a Egiptokoa (arabieraz: فؤاد الثاني‎, turkieraz: II. Fuat edo Ahmet Fuat; Kairo, 1952ko urtarrilaren 16a) Egiptoko azken erregea izan zen, 1952ko uztailaren 26tik 1953ko ekainaren 18ra.
Faruk erregearen eta Narrimanen semea izan zen. Bere aitak, bertan abdikatu zuen 1952ko egiptoar iraultzaren ondoren, monarkia salbatzen saiatzeko, Fuadek bost hilabete baino ez zituen arren. 1953ko ekainaren 18an errepublika formalki aldarrikatu zen. Fuad Suitzan hezi zen eta gero Parisen bizi zen. Frantses batekin ezkondu zen eta hiru seme-alabak ditu. Anuar as Sadatek herritartasuna itzuli zion eta Egiptora itzuli ahal izan zuen.
* Datuak: Q311796
* Multimedia: Fuad II of Egypt / Q311796
# Ftiotida

Ftiotida (grezieraz: Φθιώτιδα, Fthiótidha; antzinako grezieraz: Φθιώτις, Phthiôtis) Greziako prefektura bat da. Bere hiriburua Lamia da, Ftiotida hiri handi bakarra, merkataritzagune eta komunikaziogune bat dena. Bere ekonomia, nagusiki, nekazaritzan oinarritzen da: batez ere arroza, kotoia eta laboreak ereiten dira. Esperkeo ibaiak zeharkatzen du.

## Historia

Ftiotida Antzinako Greziako eskualde bat zen, Tesalia hegoekialdean zegoena, Maliar Golkoaren hondoan. Homeroren arabera, bere hiriburua Ftia hiria zen, hiri honen hondakinik aurkitu ez delarik.
Mirmidoiak bertan bizi zirela, Peleo, honen seme Akiles eta biloba Neoptolemoren erresuma izan zen. Ondoren, akaiatarrena izan zen.

## Erreferentziak

* ↑ Euskaltzaindia. (PDF) 154. arauaː Europako eskualde historiko-politiko nagusiak. .

## Kanpo estekak

* Datuak: Q207554
* Multimedia: Phthiotis / Q207554
# Ftia

Ftia (antzinako grezieraz: Φθία edo Φθίη, Phthía, Phthíē) Greziako antzinako lurralde bat da, Magnesia hegoaldean dagoena, Otris mendiaren alde bietan. Mirmidoi tribuaren aberria zen. Tribu honek, Troiako gerran parte hartu zuen, Akilesen buruzagitzapean.
Phthia, Akilesen aitona zen Eakok sortu zuen, eta hemen bizi izan ziren Iliadako heroiaren aita eta ama, Peleo eta Tetis, alegia.
Kritonen, Platonek idatzitako elkarrizketatako batean, Sokratesek, heriotz zigorra jasatera kondenatua zelarik eta bere exekuzioaren zain zegoela, amets bat izan zuen. Amets horretan, emakume batek, Phthiara hiru egunetan joango zela esaten zion. Eta filosofoak, amets horrekin, bere exekuzioa denbora horren buruan gertatuko zela ulertu zuen.

## Kanpo estekak

* Datuak: Q1232814
# Fu Shengjun

Fu Shengjun (1972ko abenduaren 28a) arkularia da. Txinako Herri Errepublika ordezkatu zuen 1992ko Udako Olinpiar Jokoetan eta 2000ko Udako Olinpiar Jokoetan.

## Erreferentziak

* ↑ Fu Shengjun
* ↑ Shengjun FU

## Kanpo estekak

* Datuak: Q89040548
# Fuad Masum

Muhammad Fuad Masum (arabieraz: محمد فؤاد معصوم‎, Muḥammad Fū’ād Ma‘ṣūm; kurdueraz: محەممەد فوئاد مەعسووم; Koy Sanjaq, Arbilgo probintzia, 1938ko urtarrilaren 1a) jatorri kurduko irakiar politikaria da, Kurdistango Batasun Abertzaleko kidea. Irakeko presidentea zen 2014tik 2018ra.

## Erreferentziak

* ↑ «Masum Irakeko presidente bihurtu da dozenaka preso hil dituzten egunean» Gara (Noiz kontsultatua: 2018-06-09).
* Datuak: Q17410819
* Multimedia: Fuad Masum / Q17410819
# Fu Baorong

Fu Baorong (Jilin, Txina, 1978ko ekainaren 3a) Txinako belar-hockey jokalaria da. Hiru Olinpiar Jokoetan hartu zuen parte (2004an 4. postuan, 2008an zilarrezko domina lortu zuen eta 2012 6. postuan) eta bere taldeekin,(1998an Bangkok Champions trophy, 2003an sydney, Asian games, 2002an busan, 2006an Doha eta 2010an Guangzhou).
Txinak 6 eta 0 gainditu zuen Espainia Ludueña auzoko estadioan, hirian egiten ari den Munduko Hockey Txapelketa dela eta. Tantoak Yibo Mak (lau aldiz sartu zuen gola), Li Hongxia eta Baorong Fuk egin zituzten.
Orain, Txinak Koreako emaitzaren zain egon beharko du bidegurutzea nolakoa izango den jakiteko. Aldi baterako, Sang Ryul Kimek zuzendutakoak eskualdeko hirugarren tokian daude, eta, beraz, munduko txapelketako bosgarren postua lortzeko jokatuko lukete. Espainia, 2006ko Madrilen laugarrena, txapelketako azkena ez izaten saiatuko da.

## Erreferentziak

* ↑ (Gaztelaniaz) «España no fue rival para China» Diario El Ciudadano y la Región 2010-09-06 (Noiz kontsultatua: 2022-02-02).

## Kanpo estekak

* Datuak: Q3360906
# Fuad Muzurović

Fuad Muzurović (1945eko azaroaren 3a - ) Bosnia-Herzegovinako futbolari ohia eta entrenatzailea da.
Entrenatzaile gisa Bosnia-Herzegovinako futbol selekzio nazionala taldeak zuzendu zituen.

## Kanpo estekak

* (Japonieraz) J.League Data Site
* Datuak: Q1372382
# Gardata

Gardata Ispasterko auzoa da.

## Geografia

Artika izeneko auzune zabalaren parte bada ere, Gardatako baserri multzoak izaera propioa du gutxienez XV. mendetik, agiriek erakusten dutenez. Gaur egunean, Ispasterko udal agirietan auzunea "Artika-Gardata" izendatu ohi da. Euskaltzaindiaren EODAn Gardata-Artika ageri da. Auzune horiei eta Kurtziagakoari zerbitzatzeko, 20. mendean auzo-eskola egon zen Gardatan; etxe berriztua hantxe da 21. mendean ere.
Gardata ondoko dolina batean, Armintxeko kobazuloarekin bat egiten duen leize nagusietako bat dago, labar-arte aztarnategia suntsitzen ari den uholdeen arazoarekin zerikusi zuzena duena.

## Iruditegia

* Gardata-Artikako auzo-eskola zaharra.
* Gardatako Alagarre baserria.
* Gardatako baserri bat.

## Demografia eta biztanleria

2007ko urtarrilaren 1eko erroldaren arabera, auzoak 93 biztanle ditu.
Gardatako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 96 | 97 | 99 | 97 | 98 | 93 | 89 | 93 |

## Bestelako jakingarriak

Historian zehar Lekeitioko herrian bertako txakolinaren salerosketa sustatzeko neurri protekzionistak hartu izan dira behin baino gehiagotan: herriko erreserbak amaitu arte, ezin izaten zen herrian kanpoko ardoa saldu. Hori zela eta, garai batean herriaren irteera guztietan tabernak egon ziren; haietako bat Gardatan.
Espainiako Gerra Zibila hasi zenean, Mikel Laboa bere familiarekin (ama eta zazpi anai-arrebak) Gardatan errefuxiatua egon zen urte eta erdiz, Juli Zeberio etxeko neskamearen familiaren etxean. Artean Mikelek hiru bat urte baino ez zituen arren, bertako jendearen hizkeraren doinua bizitza osoan oroituko zuen, Lekeitioak izeneko kantu-bilduma sortzeraino.

## Ikus, gainera

* Artika

## Kanpo estekak

* Datuak: Q12258200
* Multimedia: Gardata / Q12258200
* 1 2 1914-, Zubikarai, Augustin,. (1987). Ipazter. J. Fernandez Egiguren PMC 33157357. (Noiz kontsultatua: 2022-03-29).
* ↑ «EODA - Bilaketa - EODA» www.euskaltzaindia.eus (Noiz kontsultatua: 2022-03-30).
* ↑ Ades. (2018-12-17). «El arte rupestre de la Cueva de Armintxe en grave riesgo de inundación» Albisteak (Noiz kontsultatua: 2022-03-29).
* ↑ «�Lo que hago no es transgredir, es sacar lo que tengo� - GARA» gara.naiz.eus (Noiz kontsultatua: 2022-03-29).
* ↑ Zabala, Juan Luis. «Orain mitoa da, betiko» Berria (Noiz kontsultatua: 2022-03-29).
# Gardeko errota

Gardeko errota Erronkari udalerriko herria da. 2008ko urtarrilaren 1eko erroldaren arabera, bi biztanle ditu.

## Demografia eta biztanleria

Gardeko errotako biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 |
| 0 | 0 | 0 | 0 | 0 | 4 | 4 | 2 | 2 |

## Ikus, gainera

* Erronkari

## Kanpo estekak

* Datuak: Q12258203
# Garde alternée

Garde alternée 2017ko Alexandra Leclère frantziar zinema zuzendariak zuzendutako umorezko filma da.

## Argumentua

Oharra: Atal honek istorio osoa edo amaiera argitzen du.
Sandrinek hamabost urte daramatza ezkonduta, eta bi haur ditu. Senarra beste emakume batekin dabilela jakingo du. Baina emakume praktikoa da: hasierako haserrearen ondoren, senarraren maitalearekin hitz egitea erabakiko du. Proposamen interesgarri bat egingo dio: gizona zaintza partekatuan edukitzea biek.

## Aktoreak

* Valérie Bonneton : Marie
* Didier Bourdon : Jean
* Isabelle Carré : Virginie
* Laurent Stocker : Michel
* Michel Vuillermoz : Félix
* Hélène Vincent : Sandrineren ama
* Jackie Berroyer : Sandrineren aita

## Erreferentziak

* ↑ «'Garde alternée'» Berria 2017-12-20.

## Kanpo estekak

* Datuak: Q30742369
# Gardea

Gardea Laudioko (Araba) auzo nagusietakoa da. Amurrioko bidean dago, baserriz betea. Auzoaren erdian eliza, gizartegunea eta hockeyko udal zelaia daude.
Auzoan Bilboko Renfe Aldirien Santa Kurutz Laudioko geltokia dago.

## Jaiak eta ospakizunak

Auzoko jaiak maiatzaren 3an ospatzen dira, Santa Gurutzeren omenez.

## Ondasun nabarmenak

* Katuxa jauregi barrokoa, XVII. mendekoa.
* Laudioko Zeramika eraikina, 1903an eraikitako teila fabrika ohia.

## Kanpo estekak

* (Gaztelaniaz) Laudioko Udalaren webgunea
* Datuak: Q12258201
# Gardeja udalerria

Gardeja Poloniako Pomeraniako voivoderriko landa-udalerri bat da, Kwidzyn barrutian kokatuta. 192,7 km²ko azalera du eta 2017ko datuen arabera 8459 biztanle zituen.

## Kanpo estekak

* Udalaren webgunea
* Datuak: Q2326776
ieaPomeraniako voivoderriko udalerriak :
# Gardeko udaletxea

Gardeko udaletxea Nafarroako Garde udalerriko Udalaren egoitza da.

## Kokalekua

Herrigunearen gainaldean dago, Herriko plazaren 1. zenbakian.

## Kanpo estekak

* Gardeko Udal webgunea (Gaztelaniaz)
* Datuak: Q25476009